**III. Bedriftsklubbens tvisteprotokoll ved ulovlige arbeidsavtaler:**

**Vedrørende ulovlig arbeidsavtale etter arbeidsmiljøloven §§ 14-6 1 bokstav j og 14-9 (1):**

Bedriftsklubben mener:

Bedriftsklubben mener at arbeidsavtalene bedriften bruker avviker fra de nye bestemmelsene i arbeidsmiljøloven vedrørende arbeidsavtalens innhold.

Dette gjelder særlig det forhold at:

1. Arbeidsavtalen skal angi fast ansettelse.

2. Arbeidsavtalen skal angi den reelle stillingsprosenten.

3. Arbeidstaker skal fortrinnsvis ansettes i full stilling der dette er naturlig. Dersom arbeidstaker skal ansettes deltid skal arbeidsavtalen ikke angi urimelige begrensninger i deltidsansattes mulighet til å ta på seg andre oppdrag for andre arbeidsgivere i friperiodene for å oppnå tilfredsstillende arbeidsinntekt.

4. Det forutsettes full arbeidstid i de periodene det er oppdrag. Dersom arbeidstaker skal ansettes deltid skal de arbeidsfrie periodene angis i arbeidsavtalen. Angivelse av den/de arbeidsfrie periodene gjøres ved å beskrive:

* Redusert ukentlig eller månedlig arbeidstid
* Redusert arbeidstid i forbindelse med ferie/høytidsdager
* Forhåndsfastsatte arbeidsfrie perioder

5. Arbeidsavtalen skal angi konkret de tidspunkter arbeidet skal utføres. Dersom det skal inngås avtale om gjennomsnittsberegning av arbeidstiden skal start- og stopptidspunktet fremgå av avtalen slik at eventuelt hviletid, merarbeid og overtidsarbeid kan beregnes i planperioden.

6. Arbeidsavtalen skal angi når lønnen skal utbetales.

Bedriftsklubben gjør med dette bedriften oppmerksom på at saken vil sendes til Fellesforbundet for videre oppfølging.

Sted------------------ Dato ---------------

For bedriftsklubben

-----------------------------

Tillitsvalgt